[{"text_idx": "#000001", "text": "Kui meil varem on juttu olnud kuulsast telekokast Jamie Oliverist siis seekord peatusime po\u0303gusalt Gordon Ramsay tegemistel. Po\u0303gusalt, sest neid tegemisti on niivo\u0303rd palju, et sellest peaks tegema eradi blogi vo\u0303i saatesarja, et ko\u0303ikidest selle mehe tegemisest ra\u0308a\u0308kida.\nU\u0308ks sarju, mida olen vaadanud pa\u0308ris palju, on Fox telekanali poolt va\u0308lja to\u0308o\u0308tatud Hell\u2019s Kitchen. See on sisuliselt saade, kus Gordon valib endale peakokka va\u0308ga erinevate kokahakatiste seast, et see hakkaks to\u0308o\u0308le u\u0308hes tema restoranis. Viimased hooajad on muutunud u\u0308sna labaseks aga varasemaid oli pa\u0308ris humoorikas ja\u0308lgida.\nToidutegemisega on selles seriaalis u\u0308sna va\u0308he pistmist, po\u0303hiro\u0303hk on seal Ramsay temperamendil, ro\u0308o\u0308kimisel ja draamal. Kes soovib na\u0308ha, kuidas ameeriklastele maha mu\u0308u\u0308a kokasaadet, soovitan pilgu peale heita.\nRamsay suureks armastuseks on va\u0308idetavalt ka Briti pubitoidud, mille u\u0308heks kindlaks tegijaks on karjuse pirukas ehk shepherd\u2019s pie. Valmistasime seda ka pubilikus keskkonnas, veinipokaal ka\u0308es ja koerad po\u0303randal jagelemas."}, {"text_idx": "#000003", "text": "Aja pliidil vesi keema, lisa 1 spl soola. Puhasta ja kuubista kaalikas, kartulid ja bataat, pane vette keema umbes 20ks minutiks. Pruunista hakkliha, lisa porgandikuubikud ja herned, maitsesta soola ja jahvatatud pipraga. Lisa worcestershire kaste, sega.\nKurna juurikad, to\u0308o\u0308tle ko\u0308o\u0308gikombainis pu\u0308reeks. Maitse ja lisa vajadusel soola. Pane vormi pirukas kokku: hakkliha segu vormi po\u0303hja, pu\u0308ree peale ning riivi peale juust.\nKu\u0308pseta eelsoojendatud ahjus umbes 20 minutit kuni juust on kuldpruun."}, {"text_idx": "#000011", "text": "Jaur ja muud jutud (53)"}]